CONVOCATÒRIA D'AJUDES A GRUPS D'INNOVACIÓ TECNOLÒGIC-EDUCATIVA (GITE) DE LA UA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1691)
  + [Valencià](/va/acuerdo/1691)






Selector de idioma

Leer

* [Español](/es/acuerdo/1691)
* [Valencià](/va/acuerdo/1691)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES A GRUPS D'INNOVACIÓ TECNOLÒGIC-EDUCATIVA (GITE) DE LA UA[Butlletí Oficial Universitat d'Alacant](/ca/Publicacion)
=======================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES A GRUPS D'INNOVACIÓ TECNOLÒGIC-EDUCATIVA (GITE) DE LA UA

Data d'aprovació
:   28/02/2011

Data de publicació
:   01/03/2011

Òrgan competent
:   Vicerector de Tecnologia i Innovació Educativa

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1691.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1691)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1691)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES A GRUPS D'INNOVACIÓ TECNOLÒGIC-EDUCATIVA (GITE) DE LA UA&url=https://www.boua.ua.es/va/acuerdo/1691)

**Títol:** CONVOCATÒRIA D'AJUDES A GRUPS D'INNOVACIÓ TECNOLÒGIC-EDUCATIVA (GITE) DE LA UA

**Secció:** CONVOCATÒRIES I CONCURSOS

**Òrgan:** Vicerector de Tecnologia i Innovació Educativa

**Data d'aprovació:** dilluns, 28 de febrer de 2011

CONVOCATÒRIA D'AJUDES A GRUPS D'INNOVACIÓ TECNOLÒGIC-EDUCATIVA (GITE) DE LA UA.

El procediment d'ajudes als GITE existents i el reconeixement de nous GITE de la Universitat d'Alacant s’articula a través de les convocatòries anuals corresponents i han de complir la Normativa per al reconeixement de grups d'innovació tecnologicoeducativa de la Universitat d'Alacant aprovada pel Consell de Govern de la Universitat d'Alacant el 27 de febrer de 2009 (BOUA del 3 de març de 2009). En aquesta convocatòria l'objectiu és consolidar les línies dels GITE reconeguts el 2009 i el 2010 i incentivar la creació de nous GITE. Les ajudes per a aquesta convocatòria tenen quatre components. El primer és un mòdul fix per cada ETC del grup. El segon component està en funció dels objectius aconseguits en els cinc anys anteriors pels membres del GITE constituït dins de les línies d'actuació que s’hi estableixen (per a aquesta convocatòria computen els anys compresos entre 2006 i 2010, tots dos inclosos, per als apartats B.1, B.2 i B.4). El tercer component depèn de l'obtenció de l'Acreditació Tecnològica d'Assignatures (ATA) en les quals tinguen assignada docència membres del GITE. El quart component està destinat a la realització de projectes específics durant l'any 2011 en determinades línies estratègiques establides pel Vicerectorat de Tecnologia i Innovació Educativa de la Universitat d'Alacant.

1. QUANTIA DE LES AJUDES

En aquesta convocatòria es destinen 50.000 € al primer component, 25.000 €, al segon 5.000 € al tercer i 60.000 € al quart.

A. Primer component:

A.1. S'estableix un mòdul fix per cada ETC que es calcula proporcionalment entre el nombre total d'ETCS de tots els grups sol·licitants, en què resulte com a màxim 200 € per ETC.

B. Segon component:

B.1. Projectes públics competitius amb finançament extern de la Universitat d'Alacant relacionats amb l'aplicació d'innovació educativa i que estiguen registrats en el currículum de Campus Virtual (dotació de 2.500 €).

B.1.1. Component fix per projecte calculat sobre el total d'aquests amb un màxim de 100 € per projecte.

B.1.2. El màxim que percebrà el GITE en aquest apartat seran 500 €.

B.2. Publicacions en revistes i congressos d'àmbit nacional i internacional amb crida oberta a la participació de resultats de l'aplicació d'innovació educativa i que estiguen registrades en el currículum de Campus Virtual (dotació de 7.500 €).

B.2.1. Component fix per publicació calculat sobre el total d’aquestes amb un màxim de 100 € per publicació.

B.2.2. El màxim que percebrà el GITE en aquest apartat seran 500 €.

B.3. Constitució de comunitats de docència en el Repositori de la Universitat d'Alacant i per a incentivar l'autoarxiu de documents per part d’aquestes comunitats (dotació de 7.500 €).

B.3.1. Els GITE que estiguen reconeguts per la Universitat d'Alacant i figuren registrats com a tals en el Vicerectorat de Tecnologia i Innovació Educativa es podran constituir en comunitats de docència.

B.3.2. Component fix assignat a totes les comunitats de docència constituïdes en RUA-docència que, a 30 de novembre de 2011, hagen procedit a l'autoarxiu d'un mínim de cinc documents nous l'any 2011.

B.3.3. El màxim que percebrà el GITE en aquest apartat seran 500 €.

B.4. Publicació d'assignatures en l'OpenCourseWare de la Universitat d'Alacant  (dotació de 5.000 €).

B.4.1. Component fix per publicació de l'assignatura en l'OCW-UA calculat sobre el seu total. Es tindrà en compte la dedicació del professor en el GITE i el nombre de professors en la publicació.

B.4.2. El màxim que percebrà el GITE en aquest apartat seran 500 €.

B.5. Projectes d'innovació educativa realitzats pels GITE des de la seua constitució (dotació de 2.500 €).

B.5.1. Projectes d'innovació educativa duts a terme per un GITE des la seua constitució dins de les seues línies d'actuació i que hagen sigut implementats en la docència de titulacions oficials de la Universitat d'Alacant..

B.5.2. El coordinador del GITE haurà de presentar una memòria segons el model i els terminis que s'establisquen en el portal dels GITE de la UA.

B.5.3. Component fix per projecte calculat sobre el total d'aquests amb un màxim de 250 € per projecte.

B.5.4. El màxim que percebrà el GITE en aquest apartat seran 500 €.

C. Tercer component:

C.1. Obtenció de l'acreditació tecnològica d'assignatura (ATA) en titulacions oficials de la Universitat d'Alacant.

C.1.1. Component fix per assignatura que obté l’ATA el 2011 calculat sobre el total d'aquestes. Es tindrà en compte la dedicació del professor en el GITE i el nombre de professors i dedicació en l'assignatura.

C.1.2. El màxim que percebrà el GITE en aquest apartat seran 500 €.

D. Quart component:

Aquest quart component està destinat a la realització de projectes en determinades línies estratègiques establides pel Vicerectorat de Tecnologia i Innovació Educativa en cada convocatòria anual de les ajudes a GITE. Per a l'any 2011, les línies estratègiques són dues:

D.1. Realització de vídeos didàctics de professors que pertanyen a GITE. Per a la realització d'aquests vídeos es podran utilitzar els mitjans tecnològics existents en la fragUA de la Universitat d'Alacant per a enregistrament de pUA (píndola formativa de la UA) i videotutorials i l'assessorament lingüístic oferit per l’SPV (Servei de Promoció del Valencià).

D.1.1. Component fix per vídeo realitzat que a 30 de novembre de 2011 hagen sigut publicats amb Vértice l'any 2011 calculat sobre el total d'ells. Amb la finalitat de fomentar el plurilingüisme s'estableixen els factors 1 (un idioma), 1,6 (dos idiomes) i 2 (tres idiomes) amb un màxim de 250 € per vídeo.

D.1.2. Els vídeos han de complir les instruccions tècniques i de difusió en les plataformes institucionals que estan publicades en el portal dels GITE de la UA.

D.1.3. El màxim que percebrà el GITE en aquest apartat seran 1.500 €.

D.2. Realització d'àudios didàctics de professors que pertanyen a GITE. Per a la realització d'aquests àudios es podran utilitzar els mitjans tecnològics existents en la fragUA de la Universitat d'Alacant per a enregistrament de pUA i audiotutorials i l'assessorament lingüístic oferit per l’SPV.

D.2.1. Component fix per àudio realitzat que a 30 de novembre de 2011 hagen sigut publicats amb Vértice l'any 2011 calculat sobre el total d'aquests. Amb la finalitat de fomentar el plurilingüisme s'estableixen els factors 1 (un idioma), 1,6 (dos idiomes) i 2 (tres idiomes) amb un màxim de 50 € per àudio.

D.2.2. Els àudios han de complir les instruccions tècniques i de difusió en les plataformes institucionals que estan publicades en el portal dels GITE de la UA.

D.2.3. El màxim que percebrà el GITE en aquest apartat seran1.500 €.

El GITE-emergent rebrà finançament solament pel primer component, finançament que serà com a màxim de 500 €, i en cap cas serà superior al 50 % de la ajuda mínima que haja rebut un GITE.

2. PRESENTACIÓ DE SOL·LICITUDS

El professor que actue com a coordinador del GITE formalitzarà les sol·licituds telemàticament a través de Campus Virtual en el termini establit en la convocatòria. Amb l'aplicació electrònica es generarà una còpia en paper de la sol·licitud que es presentarà, amb les signatures corresponents, en el Registre General de la Universitat d'Alacant o en els registres auxiliars situats en les secretaries de centre i en la Seu d'Alacant, dirigida al vicerector de Tecnologia i Innovació Educativa.

El model d'imprès en què es detallaran els participants està disponible en l'adreça web:

<http://si.ua.es/va/ite/convocatories/impresos.html>

3. TERMINIS I PAGAMENT DE LES AJUDES

Presentació de les sol·licituds: des de l'endemà de publicar-se en el BOUA fins al 31 de març de 2011.

Disponibilitat de l'ajuda. Al llarg del mes de maig es publicarà la resolució dels GITE reconeguts en aquesta convocatòria. El 50 % del primer component es rebrà per als GITE reconeguts el 2010 com a no emergents i que hagen lliurat la memòria d'activitats anual de l'any 2010. Totes les sol·licituds relatives a la constitució de nous GITE seran considerades amb una dotació inicial de GITE-emergent. Al final de l'any, amb la validació de les dades es regularitzarà l'ajuda per als GITE que realment no siguen GITE-emergent. La resta serà rebuda a partir de novembre de 2011, una vegada satisfetes les obligacions establides en la convocatòria i comprovat que s'han complit els requisits establits en el GITE corresponent i en la convocatòria.

Totes les ajudes són de capítol 6 i seran ingressades en una clau única i estable assignada al GITE. L'ajuda obtinguda podrà ser aplicada a qualsevol dels capítols habituals en projectes (material fungible, material inventariable, personal becari o contractat, dietes, etc.). En cap cas es podran destinar les ajudes al pagament de retribucions al personal propi que integra el GITE beneficiari de l'ajuda.

4. ACREDITACIÓ TECNOLÒGICA DE PROFESSORAT (ATP) DE LA UA

Entre les condicions per a la constitució d'un GITE hi ha l'Acreditació Tecnològica de Professorat (ATP) de la UA. L'ATP serà computada per anys naturals per a tots els professors integrants d'un GITE durant el segon quadrimestre del curs corresponent i el primer quadrimestre del curs següent. Les dates de petició de l'ATP seran fetes públiques en el portal dels GITE de la UA.

A. És condició necessària en tots els casos que totes les assignatures en les quals el professor figura com a coordinador tinguen formalitzada íntegrament la fitxa dins dels terminis establits per al curs acadèmic que s'inicia dins de l'any natural corresponent.

B. Únicament computaran en el càlcul de la puntuació per a l'obtenció de l'ATP les activitats dutes a terme durant els quadrimestres de l'any natural corresponent.

4.1. OBTENCIÓ DE L'ATP

L'ATP s'obtindrà una vegada aconseguits, com a mínim, 6 punts sobre 10 possibles. Els punts es poden obtenir per:

A. Utilització d'eines tecnològiques d'innovació educativa (fins a 5 punts):

A.1. Campus Virtual com a eina. S'obtindran els punts directament de la utilització de diferents funcionalitats associades a Campus Virtual independentment del nombre d'assignatures en les quals impartisca docència, sense necessitat de presentar informe el professor. Perquè la funcionalitat siga considerada s’ha d'utilitzar com a mínim en una assignatura en la qual imparteix docència. L'ús de la mateixa funcionalitat en més d'una assignatura no aporta més punts que els establits per a l’assignatura. Taula de funcionalitats de CV:

- Sessions: 5 punts

- Materials: 2,5 punts

- Enllaços: 1,5 punts

- Dubtes freqüents: 1,5 punts

- Tutories: 1,5 punts

- Debats: 1,5 punts

- Enquestes: 2,5 punts

- Proves objectives: 2,5 punts

- Controls: 1,5 punts

- Altres funcionalitats docents: 1,5 punts

A.2. Utilització d'altres eines (Moodle, web pròpies, etc.). El professor haurà de presentar un informe detallat quan finalitze el curs acadèmic en el qual es justifique amb dades recollides pel sol·licitant quines funcionalitats han sigut utilitzades. Aquest informe serà avaluat per una comissió atenent criteris similars als usats per a Campus Virtual. Els professors que utilitzen Moddle UA estan exempts de presentar aquest informe.

B. Ús de tecnologia en l'aula d'acord amb criteris docents i pedagògics (fins a 2 punts). Es valorarà mitjançant informe raonat del professor:

- Computador o canó de projecció (1 punt)

- Aula mòbil (1 punt)

- Projector d'opacs (1 punt)

- Pissarra tàctil (1 punt)

- Videostreaming (1 punt)

- Tableta digitalitzadora (1 punt)

- Altres components tecnològics (1 punt)

C. Altres experiències d'innovació educativa de caràcter avançat no incloses en els punts anteriors (fins a 1,5 punts).

C.1. Es valoraran atenent un informe detallat en el qual s'indique amb claredat els objectius i resultats aconseguits en el terreny de la innovació educativa per mitjà de la tecnologia.

D. Assistència a cursos, tallers o seminaris d'innovació educativa (fins a 1,5 punts).

D.1.Tots els elaborats sota la supervisió del Vicerectorat de Tecnologia i Innovació Educativa, 0,1 punt per hora de curs

5. ACREDITACIÓ TECNOLÒGICA D'ASSIGNATURA (ATA)

L'Acreditació Tecnològica d'Assignatura (ATA) es farà per anys naturals, segon quadrimestre del curs corresponent i primer quadrimestre del curs següent, i mitjançant petició expressa del seu coordinador.

5.1. CONDICIONS

- Poden obtenir l’ATA totes les assignatures pertanyents a titulacions oficials de la Universitat d'Alacant.

- És condició necessària que l'assignatura tinga formalitzada íntegrament la fitxa dins dels terminis establits per al curs acadèmic que s'inicia dins de l'any natural corresponent.

- La sol·licitud serà presentada pel coordinador de l'assignatura amb el consentiment de la resta de professors que la integren.

5.2. OBTENCIÓ DE L’ATA

L’ATA s'obtindrà una vegada aconseguits, com a mínim, 6 punts sobre 10 possibles. Una assignatura pot obtenir punts per:

A. Ús d'eines tecnològiques d'innovació educativa (fins a 6,5 punts):

A.1. Campus Virtual com a eina. S'obtindran els punts directament de l'ús de diferents funcionalitats associades a Campus Virtual, sense necessitat que el professorat presente informe. Perquè la funcionalitat siga considerada, s’ha d'usar íntegrament en la docència de l'assignatura, independentment del nombre de professors que la integren. Taula de funcionalitats de CV:

- Sessions: 5 punts

- Materials: 2,5 punts

- Enllaços: 1,5 punts

- Dubtes freqüents: 1,5 punts

- Tutories: 1,5 punts

- Debats: 1,5 punts

- Enquestes: 2,5 punts

- Proves objectives: 2,5 punts

- Controls: 1,5 punts

- Altres funcionalitats docents: 1,5 punts

A.2. Ús d'altres eines (Moodle, web pròpies, etc.). El professorat haurà de presentar un informe detallat quan finalitze el curs acadèmic en el qual es justifique amb dades recollides pels sol·licitants quines funcionalitats han sigut utilitzades. Aquest informe serà avaluat per una comissió atenent criteris similars als utilitzats per a Campus Virtual. Les assignatures que facen servir Moodle UA estan exemptes de presentar aquest informe.

B. Ús de tecnologia en l'aula d'acord amb criteris docents i pedagògics (fins a 2 punts). Es valorarà mitjançant informe raonat del professor:

- Computador i canó de projecció (1 punt)

- Aula mòbil (1 punt)

- Projector d'opacs (1 punt)

- Pissarra tàctil (1 punt)

- Videostreaming (1 punt)

- Tableta digitalitzadora (1 punt)

- Altres components tecnològics (1 punt)

C. Altres experiències d'innovació educativa de caràcter avançat no considerades en els punts anteriors aplicables directament a la docència de l'assignatura (fins a 1,5 punts).

Es valoraran atenent un informe detallat en el qual s'indique amb claredat els objectius i resultats aconseguits en el terreny de la innovació educativa per mitjà de la tecnologia en l'àmbit concret de l'assignatura sol·licitant.

Alacant, 28 de febrer de 2011

EL VICERECTOR DE TECNOLOGiA I INNOVACIÓ EDUCATIVA

Faraón Llorens Largo





[Carretera Sant Vicent del Raspeig s/n  
03116 Sant Vicent del Raspeig - Alacant  
 Tel. 31 611 3730 - Fax 88 042 4904](https://www.google.es/maps/@00.375682,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12490&trk=tyah&trkInfo=tarId%1N9066094217855%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)